**VÝBEROVÉ KONANIE**

Dekan Teologickej fakulty Trnavskej univerzity v Trnave v zmysle ust. § 77, zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, v súlade so Zásadami výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov a podľa Všeobecných kritérií na obsadzovanie funkcií profesorov a docentov na Trnavskej univerzite v Trnave a Konkrétnych podmienok výberového konania na obsadzovanie funkcií profesorov a docentov na Trnavskej univerzite v Trnave,

**vypisuje výberové konanie na obsadenie**

**1 funkčného miesta docenta pre študijný odbor teológia na Katedre praktickej teológie**

**Teologickej fakulty Trnavskej univerzity v Trnave**

Požadované kvalifikačné predpoklady na obsadenie funkcie docenta definuje § 75 ods. 3 a ods. 4 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

Osobitné kvalifikačné predpoklady podľa osobitného predpisu predstavujú Všeobecné kritériá na obsadzovanie funkcií profesorov a docentov a konkrétne podmienky výberového konania na obsadzovanie funkcií profesorov a docentov na Trnavskej univerzite v Trnave.

Iné kritériá a požiadavky:

* + odborné zameranie na pastorálnu teológiu,
	+ akademický a pedagogický výkon potrebný pre spôsobilosť zodpovedať za študijný program v prvom, druhom a treťom stupni štúdia,
	+ skúsenosť s vedecko-výskumnou a projektovou činnosť, najmä v oblasti APVV, VEGA a KEGA,
	+ skúsenosť s funkčným riadením - výhodou,
	+ primeraná publikačná činnosť,
	+ *pedagogická prax minimálne 5 rokov,*
	+ aktívna znalosť anglického alebo iného cudzieho jazyka.

Predpokladaný termín nástupu do zamestnania: **01. august 2024.**

Prihlášku do výberového konania, profesijný životopis, úradne overené kópie dokladov o vzdelaní (úradne osvedčenú kópiu dokladu o získanom najvyššom vysokoškolskom vzdelaní a dekrétu, ak bol uchádzačovi udelený titul docent alebo profesor), potvrdenie o dĺžke pedagogickej praxe, prehľad pedagogickej, vedecko-výskumnej a publikačnej činnosti, iné významné skutočnosti spolu, prehľad plnenia kritérií-Tabelárne vyjadrenie - docent a podpísaný*Súhlas so spracúvaním osobných údajov uchádzača o zamestnanie na TU* - ktorý je k dispozícii na stiahnutie tu: <https://www.truni.sk/ochrana-osobnych-udajov> zašlite najneskôr **do 08.07.2024** na adresu:

Teologická fakulta TU, Oddelenie pre personálne otázky, Kostolná 1, P.O.Box 173, 814 99 Bratislava

Náležité podklady sú k dispozícii na stránke: <https://www.tftu.sk/vyberove-konania>

V Bratislave, 17.06.2024

Dr. h. c. prof. doc. JUDr. Marek Šmid, PhD.

dekan Teologickej fakulty TU